Šatalovon lentotukikohta

Šatalovon lentotukikohta (; ICAO: UUBV) tai Šatalovo-1 on Venäjän Smolenskin alueen Potšinokin piirin Šatalovon maalaiskunnassa (3 786 as., VL2010), noin 8 kilometriä Potšinoksta kaakkoon sijaitseva lentotukikohta. Se on saanut nimetty Potšinokin kaupungin eteläpuolella, Smolenskista kaakkoon Brjanskiin johtavan valtatien varrella sijaitsevan Šatalovon kylän  () mukaan. 2010-luvun alkupuolella tukikohta oli muutaman vuoden tyhjillään, koska siellä aiemmin toimineet yksiköt oli siirretty Voronežiin.

2020-luvun alussa Šatalovon tukikohdassa toimi 4. erillinen tiedustelulentue (4 ORAE, yksikkö 55840). Tämän taktisen tiedusteluyksikön lentokalustoon kuuluu kuuluu kuudesta kahdeksaan tiedusteluun varustettua Suhoi Su-24MR -rynnäkkölentokonetta sekä yksi tai muutama Antonov An-30 -ilmakuvauslentokone. Suunnitelmissa on ollut lisätä Suhoi Su-24 -koneiden määrää ja laajentaa lentue lentorykmentiksi. 

Lisäksi syksyllä 2019 uutisoitiin Venäjän ilmavoimien ensimmäisestä miehittämättömiä pitkän matkan tiedustelulennokkeja (UAV) käyttävän yksikön perustamisesta ja sen sijoittamisesta Šatalovoon. Yksikkön hankittavia taktisia dronemalleja ovat syksyn 2019 uutisen mukaan Forepost-R, Forepost-M ja Solol Altius.

Lähteet

Aiheesta muualla
Aerodrom Šatalovo (Аэродром Шаталово)  (wikimapia.org)

Smolenskin alue
Venäjän lentoasemat
Venäjän ilmavoimien lentokentät‎